Anexă la Ordinul ministrului mediului, apelor și pădurilor nr. …………………………….

CONTRACT DE MANDAT

Nr. ……../…………………………..

**Între:**

I. **Ministerul Mediului, Apelor și Pădurilor**, cu sediul în Bucureşti, Bulevardul Libertății, nr. 12, sector 5, reprezentat prin ministrul mediului, apelor și pădurilor, domnul **……………………………………………….** (denumit în continuare MANDANT)

și

II. Domnul **xxxxxxxxxxxxxxxxxxxxxxxxx**, cetățean xxxxxxxxxxxx, născut la data de zzllaaa, cu domiciliul în xxxxxxxxxxxx, Județul xxxxxx, Municipiul xxxxxxx, Str. xxxxxxxxx, nr. xxx, bl. xxx, sc.x, et.x, ap.xxx, legitimat cu C.I. seria xx nr. xxxxxx, emis de SPCLEP xxxx, la data de zzllaaa, CNP …………., în calitate de **membru al Consiliului de Administrație al Regiei Naționale a Pădurilor – Romsilva (denumit în continuare MANDATAR)**

denumite colectiv "Părțile" și individual "Partea"/"Fiecare Parte".

**În temeiul prevederilor:**

* Ordonanța de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare;
* Hotărârea Guvernului nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, cu modificările ulterioare;
* Art. 1913 -1919, art. 1924, precum şi ale art. 2009-2042 din Legea nr. 287/2009 privind Codul civil, cu modificările si completările ulterioare;
* Hotărârea nr. 229/2009 privind reorganizarea Regiei Naţionale a Pădurilor - Romsilva şi aprobarea regulamentului de organizare şi funcţionare, cu modificările ulterioare;

**În baza:**

* Ordinului ministrului mediului, apelor și pădurilor nr. ………………/………………………… privind numirea membrilor Consiliului de administraţie al Regiei Naţionale a Pădurilor – Romsilva;

s-a încheiat prezentul contract de mandat (denumit în continuare Contract), conform următorilor termeni și condiții:

**Art.1 Obiectul contractului**

**1.1. MANDATARUL**, în calitate de membru al Consiliului de administrație al Regiei Naționale a Pădurilor Romsilva, denumită în continuare Regie, se obligă să participe la administrarea regiei, în conformitate cu prevederile legale în vigoare, hotărârea de guvern privind organizarea și funcționarea Regiei și prevederile prezentului Contract.

**1.2.** Locul de desfăşurare a activității va fi la sediul Regiei Naționale a Pădurilor - Romsilva sau în alte locații stabilite sau utile, în limite rezonabile, la datele stabilite pentru ținerea şedințelor Consiliului de Administrație.

**1.3.** Prezentul contract este acordul de voință încheiat între MANDANT și MANDATAR, căruia i se încredințează îndeplinirea tuturor actelor necesare și utile pentru realizarea obiectului de activitate al regiei autonome, pe baza unor indicatori de performanță financiari și nefinanciari, aprobați, în schimbul unei remunerații, potrivit celor stabilite în prezentul contract și în condițiile legii.

**1.4.** În exercitarea mandatului său, MANDATARUL trebuie să îndeplinească indicatorii de performanță financiari și nefinanciari, care vor fi stabiliți în urma acceptării Planului de Administrare și vor fi identificati prin act adițional la prezentul contract. Indicatorii de performanță financiari şi nefinanciari se pot actualiza anual prin act adițional, semnat şi însușit de ambele părți, pe baza bugetului de venituri şi cheltuieli aprobat potrivit prevederilor legale în vigoare, în termen de 30 de zile de la aprobarea acestuia.

**1.5.** În cazul neîndeplinirii obiectivelor, **MANDANTUL**, prin ordin, poate dispune revocarea membrului Consiliului de Administrație.

**Art. 2. Durata contractului**

2.1. Prezentul Contract se încheie, pentru o perioadă de 4 ani, cu începere de la data numirii prin Ordinul ministrului mediului, apelor și pădurilor nr. ………………………../202X, până la data de zzllaaaa.

2.2. La împlinirea termenului mandatului sau după caz, la data finalizării procedurii de selecție a candidaților, pentru desemnarea administratorului de către Ministerul Mediului, Apelor și Pădurilor sau la apariția altei cauze legale ori convenționale de încetare a mandatului, contractul încheiat între părți va înceta.

**Art.3. Remunerația mandatarului. Modalitate de plată**

**3.1. MANDATARUL** beneficiază de o indemnizație fixă brută lunară în cuantum de xxxxx lei, stabilită în conformitate cu prevederile legale în vigoare la data încheierii contractului.

*Indemnizația fixa brută lunară nu poate depăși de maximum 3 ori media pe ultimele 12 luni a câștigului salarial mediu brut lunar pentru activitatea desfășurată conform obiectului principal de activitate înregistrat de regia autonomă, la nivel de clasă, conform clasificației activităților din economia națională, comunicat de Institutul Național de Statistică anterior numirii.*

3.2. Indemnizația fixă se plăteşte MANDATARULUI lunar.

3.3. Plata indemnizației fixe se face în contul bancar ………………………………………… deschis la banca……………………………………. având ca titular MANDATARUL xxxxxxxxxxxxxxxxxxxxx,

3.4. Se rețin direct de către Regie și se virează de către aceasta impozitele, taxele și contribuțiile cu reținere la sursă, în conformitate cu reglementările și dispozițiile legale.

3.5. Plata indemnizației lunare este condiționată de participarea Mandatarului la şedința ordinară a Consiliului de Administrație din luna respectivă. In cazul încălcării obligației de participare la şedința ordinară a Consiliului de Administrație, Mandatarul nu va fi remunerat în luna respectivă.

**Art 4. Drepturile și obligațiile MANDATARULUI**

**4.1. Drepturile MANDATARULUI**

a) de a solicita directorului general al Regiei Naționale a Pădurilor - Romsilva informații cu privire la activitatea Regiei, având acces la toate documentele privind operațiunile în condițiile legii.

b) de a convoca, potrivit Regulamentului, Consiliul de Administrație;

c) de a primi lunar remunerația stabilită conform art. 3.1.

d) de a solicita decontarea cheltuielilor de transport şi cazare pentru participarea la şedințe, pe baza documentelor justificative și în condițiile legii. Cheltuielile de transport și cazare nu se decontează în cazul în care Mandatarul are sau obține reședința în localitatea în care își are sediul Regia.

e) de a se retrage din calitatea de Membru al Consiliului de Administrație, sub condiția

comunicării în scris **MANDATARULUI** a unui preaviz, cu cel puțin 15 zile lucrătoare anterior retragerii;

f) de a fi asigurat pentru răspunderea profesională civilă privind activitatea sa în cadrul Consiliului de Administrație, prima de asigurare ce va fi achitată de Regie pentru fiecare administrator în conformitate cu Hotărârea Consiliului de Administrație;

g) de a beneficia de descărcarea de gestiune, anual (după aprobarea situațiilor financiare anuale auditate și a raportului administratorilor) precum și la finalul mandatului, respectiv în 30 (treizeci) de zile de la data încetării mandatului.

h) mandatarul are dreptul la plata de despăgubiri în cazul revocării mandatului fără justă cauză. Prin “justă cauză” în înţelesul acestui articol, precizarea nefiind limitativă, se întelege neîndeplinirea de către mandatar sau îndeplinirea necorespunzătoare a oricărei obligaţii legale sau stipulate în prezentul contract și refuzul nejustificat de a încheia acte adiţionale la prezentul contract prin care se stabilesc modificǎri intervenite prin efectul legii. De asemenea revocarea are loc cu “justă cauză” în situatia în care indicatorii-cheie de performanţă nu sunt îndepliniți la nivelul minim aprobat de către autoritatea tutelară, precum și în situația în care mandatarul refuză să își asume indicatorii-cheie de performanţă și îndeplinirea acestora la nivelul minim aprobat de către autoritatea tutelară, refuzând să încheie în mod corespunzător un act adițional la contractul de mandat. În ipoteza revocării mandatarul fără justă cauză mandatarul va avea dreptul să primească o compensație echivalentă cu 3 indemnizații fixe nete lunare;

**4.2. Declarațiile MANDATARULUI**

a) Mandatarul declară că a luat cunoştință şi respectă prevederile Regulamentului Consiliului de Administrație, reglementarile interne ale Regiei Naționale a Pădurilor-Romsilva și participă la procesul de luare a deciziilor din cadrul Consiliului de Administrație;

b) Mandatarul declară că îndeplinește cumulativ următoarele **criterii de integritate**;

c) nu se află în niciuna dintre situațiile de incompatibilitate sau concurență prevăzute de O.U.G. nr. 109/2011, cu modificările şi completările ulterioare, sau de orice alte reglementări legale imperative în vigoare:

d) nu a fost condamnat pentru infracțiuni contra patrimoniului prin nesocotirea încrederii, infracțiuni de corupție, delapidare, infracțiuni de fals în înscrisuri, evaziune fiscală, infracțiuni prevăzute de Legea nr. 129/2019 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative, cu modificările ulterioare;

e) nu a fost declarat incapabil printr-o hotărâre judecătorcască;

f) nu îi este interzisă, printr-o hotărâre judecătorească, exercitarea drepturilor civile, politice sau cetățenești.

**4.3**. Mandatarul, împreună cu ceilalți membri ai Consiliului de Administrație exercită în cadrul Consiliului de Administrație, competențele/atribuțiile legale și cele prevăzute în Regulamentul Consiliului de Administrație și reprezintă MANDANTUL, în conformitate cu limitele care îi sunt acordate, astfel:

a) aprobă direcțiile principale de activitate și de dezvoltare ale Regiei, adoptarea deciziilor ce pot fi necesare în vederea implementării planului de administrare al Regiei;

b) în termen de maximum 30 (treizeci) de zile de la data numirii sale elaborează o propunere pentru componenta de administrare a planului de administrare, în vederea realizării indicatorilor de performanță financiari și nefinanciari;

c) analizează și aprobă planul de administrare, care include și componenta de management, elaborat în colaborare cu directorii, în acord cu scrisoarea de aşteptări și cu declarația de intenție;

d) negociază cu MANDANTUL indicatorii de performanță financiari și nefinanciari;

e) raportează lunar MANDANTULUI modul de îndeplinire a indicatorilor de performanță financiari și nefinanciari, prevăzuți în Anexa nr.1 precum și alte date și informații de interes pentru MANDANT, la solicitarea acestuia;

f) declanşează procedura de selecție a directorului general și poate stabili criteriile de selecție, cu respectarea prevederilor legale;

g) numeşte și revocă directorul general al Regiei Naționale a Pădurilor Romsilva, îi stabileşte remunerația și încheie contractul de mandat cu acesta;

h) exercită controlul asupra modului în care directorul general conduce activitatea, evaluând activitatea directorului general atât sub aspectul execuției contractului de mandat, cât și a componentei de management a planului de administrare;

i) poate solicita directorului general/directorilor orice informații pe care le consideră necesare pentru exercitarca atribuțiilor sale;

j) se îngrijeste de publicarea pe pagina de internet a Regiei a documentelor și informațiilor prevazute de lege;

k) elaborează un raport trimestrial privind activitatea de administrare, care include și informații referitoare la execuția contractului de mandat al directorului general, detalii privind activitățile operaționale, performantele financiare și raportările contabile semestriale ale Regiei, pe care le prezintă MANDANTULUI;

l) aprobă bugetul de venituri și cheltuieli și situațiile financiare ale Regiei;

m) aprobă nivelul creditelor necesare, fundamentează și solicită alocații și subvenții pentru investiții și alte activități specifice;

n) supraveghează, îndrumă și coordonează activitatea directorului general căruia i-au fost delegate atribuțiile conducerii executive de către Consiliul de Administrație;

o) îşi exercită mandatul cu prudența și diligența unui bun administrator, cu loialitate, în interesul Regiei și a salariaților acesteia. Mandatarul nu încalcă această obligație dacă la momentul luării unei decizii de afaceri este în mod rezonabil îndreptățit să considere că acționează în interesul Regiei şi pe baza unor informații adecvate;

p) MANDATARUL care are într-o anumită operațiune, direct sau indirect, interese contrare intereselor Regiei trebuie să înştiințeze Consiliul de Administrație despre aceasta, precum și pe auditorii interni și să nu ia parte la nicio deliberare privind această operațiune. Aceeași obligație o are MANDATARUL în cazul în care, într-o anumită operațiune, ştie că sunt interesați soția, rudele sau afinii săi până la gradul al 4-lea inclusiv. MANDATARUL care nu a respectat prevederile prezentului alineat va răspunde pentru daunele produse Regiei;

q) în cazul numirii în funcția de președinte al Consiliului de Administrație, MANDATARULUI îi revin și atribuțiile corespunzătoare acestei funcții, stabilite în Regulamentul de organizare și funcționare al Regiei și în prevederile legale aplicabile;

r) în cazul numirii în funcția de Director General, MANDATARULUI îi revin și atribuțiile

corespunzătoare acestei funcții, stabilite în Regulamentul de organizare și funcționare al Regiei și în prevederile legale aplicabile;

4.4. În exercitarea atribuțiilor prevăzute de prezentul Contract, MANDATARUL va respecta orice altă interdicție, restricție, limitare impusă de prevederile legale aplicabile funcțiilor de conducere în cadrul întreprinderilor publice, va coopera cu ceilalți membri ai Consiliului de Administrație, cu angajații Regiei, precum și cu consultanții externi/interni ai acesteia și cu alți membri din conducerea MANDANTULUI;

**4.5.** MANDATARUL îşi va executa sarcinile în conformitate cu cele mai ridicate standarde profesionale stabilite pentru acest tip de activitate și cu prevederile prezentului Contract. În exercitarea atribuțiilor sale de mandat decizional, MANDATARUL va acționa în interesul Regiei.

**4.6.** MANDATARUL supraveghează, îndrumă și coordonează activitatea directorului general și a personalului de conducere a Regiei Naționale a Pădurilor-Romsilva, astfel:

a) participă la şedințele Consiliului de Administrație și la adoptarea hotărârilor acestui organ, prin vot;

b) participă la şedințele Comitetului de Audit, ale Comitetului de Nominalizare și Remunerare şi ale comitetelor consultative, în cazul în care este ales în acestea, precum și la adoptarea propunerilor/recomandărilor acestui organ, prin vot;

c) participă la elaborarea informărilor și raportărilor prevăzute de reglementările și dispozițiile legale, în vigoare;

d) respectă pe toată perioada mandatului toate obligațiile legale și statutare referitoare la incompatibilități, conflicte de interese și abținerea de la deliberări, în condițiile în care cunoaște că există sau pot apărea astfel de situații;

e) concepe și monitorizează strategia de dezvoltare a Regiei Națioanale a Pădurilor-Romsilva, aprobă tactica și strategia de marketing, precum și politica de prețuri și tarife pentru produsele realizate și serviciile prestate de către Regie;

f) exercită controlul pentru asigurarea integrității gestiunii Regiei și aprobă elementele din patrimoniul Regiei, conform legislației în vigoare;

g) îndeplinește indicatorii de performanță financiari și nefinanciari prevăzuți ce vor fi stabiliți prin act aditional la prezentul contract, în concordanță cu planul de administrare;

h) deleagă directorului general atribuțiile de conducere executivă, în limitele prevăzute de lege și de actul de înființare al Regiei;

i) asigură integritatea și funcționalitatea sistemelor de raportare contabilă și financiară, precum și realizarea planificării financiare;

j) monitorizează și gestionează potențialele conflicte de interese de la nivelul organelor de administrare și conducere;

k) supervizează sistemul de transparență și de comunicare;

I) stabileşte politica privind conflictele de interese și sistemele de punere în aplicație;

m) verifică funcționarea sistemului de control intern sau managerial;

4.7. **Mandatarul, mai are și următoarele obligații:**

a) să se conformeze în totalitate obligațiilor de confidențialitate și de neconcurență prevăzute în anexa nr. 2:

b) să respecte orice cerințe referitoare la etică, conflict de interese, orice altă interdicție, restricție, limitare impusă de prevederile legale și alte obligații prevăzute de legislația aplicabilă în legătură cu funcția sa;

d) să nu efectueze, să nu determine ori să nu permită efectuarea, în niciun moment, de declarații nereale sau înșelătoare cu privire la Regie sau la activitatea sa, ori în legătură cu furnizarea serviciilor sau oricăror produse sau servicii proiectate, fabricate, distribuite sau furnizate de Regie.

**Art. 5. Obligațiile MANDANTULUI:**

**5.1. Mandantul, prin Ministerul Mediului, Apelor și Pădurilor, are următoarele obligații:**

a) să negocieze și să aprobe indicatorii de performanță financiari și nefinanciari;

b) să analizeze gradul de îndeplinire, de către Mandatar, a indicatorilor de performanță financiari şi nefinanciari;

c) să ia măsuri de sancționare pentru nerespectarea obligațiilor asumate de către Mandatar prin prezentul Contract.

**5.2. Mandantul, prin Regia Națională a Pădurilor - Romsilva, are următoarele obligații:**

a) să plătească Mandatarului remunerația datorată în temeiul prezentului Contract și să suporte costurile asigurării de răspundere profesională a Mandatarului;

b) să deconteze Mandatarului cheltuielile efectuate în interesul Regiei, pe bază de documente justificative;

c) să plătească daunele-interese prevăzute la art. 4.1 lit. h), în cazul revocării Mandatarului fără justă cauză;

d) să asigure deplină libertate Mandatarului în îndeplinirea sarcinilor şi obligațiilor care fac obiectul prezentului Contract, în condițiile legii;

e) să asigure condițiile de muncă şi dotările necesare pentru desfăşurarea activității.

**Art.6. Drepturile MANDANTULUI**

6.1. Să pretindă MANDATARULUI să-şi îndeplinească toate obligațiile stipulate în legislația în vigoare și în prezentul Contract.

6.2. Să pretindă MANDATARULUI să-şi îndeplinească toate atribuțiile și obligațiile unui bun administrator, cu loialitate și în interesul Regiei.

6.3. Să pretindă MANDATARULUI îndeplinirea indicatorilor de performanță financiari şi

Nefinanciari ce vor fi prevăzuți în Anexă la prezentul Contract.

6.4. Să pretindă MANDATARULUI să păstreze confidențialitatea tuturor informațiilor legate de activitatea ori operațiunile Regiei, atât pe durata mandatului, cât și pe o perioadă nelimitată de la data încetării mandatului, indiferent de modul de încetare a acestuia.

6.5. Are dreptul la daune-interese de la MANDATAR în cazul în care acesta cauzează Regiei prejudicii de orice natură în urma neîndeplinirii sau îndeplinirii în mod defectuos a obligațiilor ce îi incumbă în temeiul dispozițiilor legale aplicabile și ale prezentului Contract.

6.6. Să evalueze performanța Regiei anual, îndeplinirea obligațiilor ce revin Mandatarului, conform prezentului contract și a obiectivelor şi indicatorilor de performanță financiari și nefinanciari, aprobați.

**Art.7. Loialitate, confidențialitatea, clauza de neconcurență**

7.1. MANDATARUL este obligat să acționeze în interesul MANDANTULUI, comportându-se în activitatea sa cu loialitate față de MANDANT, ca un conducător al propriei sale afaceri.

7.2. În cazul în care, într-o anumită operațiune MANDATARUL are, direct sau indirect, interese contrare intereselor MANDANTULUI, va aduce acest lucru la cunoștința MANDANTULUI și se va abține de la orice conduită de natură să afecteze interesele MANDANTULUI, în special de la votul respectivei operațiuni. Interdicția vizează şi situația în care MANDATARUL știe că o anumită operațiune este interesat personal sau că operațiunea respectivă prezintă atractivitate pentru soț/soție, rudele sau afinii săi până la gradul al patrulea inclusiv.

7.3. Sintagma "Informații Confidențiale" înseamnă și include:

a) Termenii contractuali şi orice informații cu privire la partenerii de afaceri, clienții, agenții, salariații, antreprenorii, investitorii sau furnizorii Regiei, precum și condițiile în baza cărora Regia desfășoară activități economice cu fiecare dintre aceste persoane.

b) Programe de calculator (inclusiv codul, sursa și codul de obiect) sau programul soft dezvoltat, modificat sau folosit de Regie;

c) Informații cu privire la planurile de viitor ale Regiei, inclusiv, însă fără a se limita la planuri de extindere la noi produse, zone geografice, segmente de piață sau servicii, orice informații care ar putea fi incluse în mod obişnuit in situațiile financiare ale Regiei, inclusiv, dar fără a se limita la suma activului, pasivului, valorii nete, veniturilor, cheltuielilor sau venitului net al Regiei, cu excepția acelor informații a căror dezvăluire este autorizată conform reglementărilor interne ale Regiei sau cele care sunt publice sau trebuie făcute publice datorită unor prevederi legale. Pentru evitarea oricăror confuzii, situațiile financiare ale Regiei sunt publice, precum și orice alte informații pentru care Regia are o obligație legală de a le face publice.

e) Orice alte informații dobândite de MANDATAR în cursul exercitării mandatului sau, despre care s-ar putea aprecia, în mod rezonabil, că reflectă vulnerabilități ale Regiei, şi care ar ajuta un competitor sau un potențial competitor al Regiei pentru a concura cu succes împotriva Regiei;

f) Copii ale tuturor Informațiilor Confidențiale menționate mai sus, cu excepția situațiilor în care aceste copii sunt solicitate de o instanță judecătorească sau de o altă autoritate publică, în condițiile prevăzute de lege și numai în măsura și în scopurile pentru care informațiiile au fost solicitate, cu condiția, totuși, ca Mandatarul să notifice mai întâi Regia, în scris, cu privire la solicitarea informațiilor şi să coopereze cu aceasta în cazul în care Regia doreşte să obțină o protecție corespunzătoare.

7.4. MANDATARUL se obligă să păstreze confidențialitatea informațiilor conform prezentului Contract, acceptând să respecte fiecare restricție și obligație din prezentul Contract, pe toată durata mandatului precum și pentru o perioadă nelimitată de la data încetării mandatului, indiferent de modul de încetare a acestuia;

7.5. în cazul încălcării obligației de confidențialitate, MANDATARUL este obligat să plătească Regiei daune-interese, pentru prejudiciile aduse.

7.6. Nicio prevedere din această secțiune nu va fi interpretată în sensul impiedicării Consiliului de Administrație să dezvăluie, în condițiile stabilite în prezentul Contract, informații către public sau către autorități, în cazul în care astfel de dezvăluiri sunt impuse de lege.

**Art.8. Răspunderea părților**

8.1. MANDATARUL răspunde pentru neîndeplinirea sau îndeplinirea necorespunzătoare a obligațiilor stabilite prin reglementările și dispozițiile legale, precum și a obligațiilor asumate prin prezentul Contract.

8.2. MANDATARUL răspunde în condițiile legii civile, comerciale sau penale, după caz, pentru daunele produse MANDANTULUI prin acte de neglijență gravă sau de conduită ilicită intenționată dovedită, prin utilizarea abuzivă a fondurilor gestionate sau prin orice alt act contrar intereselor MANDANTULUI, constatate potrivit legii.

8.3. MANDATARUL răspunde, solidar cu ceilalți membri ai Consiliului de Administrație, pentru deciziile de afaceri adoptate în exercitarea mandatului şi care prejudiciază Regia, cu excepția cazului în care a făcut să se consemneze în registrul deciziilor Consiliului de Administrație, împotrivirea lui și a încunoștiințat despre aceasta, în scris, pe auditorii interni şi auditorul financiar şi pe MANDANT.

8.4. MANDATARUL răspunde pentru prejudiciile aduse Regiei prin actele îndeplinite de directorul general sau de personalul angajat, atunci când dauna nu s-ar fi produs dacă administratorul ar fi exercitat supravegherea impusă de îndatoririle funcției sale.

8.5. Mandatarul este solidar răspunzător cu predecesorii lui imediați dacă, având cunoștință de neregulile săvârşite de aceștia, nu le comunică auditorilor interni şi auditorului financiar şi nici MANDANTULUI.

8.6. Acțiunea în răspundere împotriva mandatarilor este introdusă de MANDANT, prin

conducătorul acestuia.

**Art.9. Forța majoră**

9.1. Forța Majoră exonerează Părțile de răspundere în conformitate cu prevederile legale.

9.2. Partea care invocă Forța Majoră va notifica cealaltă parte în termen de 5 (cinci) zile calendaristice despre apariția, respectiv încetarea acesteia scopul de a limita consecințele unui asemenea eveniment.

9.3. La primirea notificării prevăzute mai sus, Părțile se vor consulta de îndată şi vor hotărî asupra acțiunilor şi/sau măsurilor ce trebuie întreprinse în interesul comun, în scopul limitării ori depășirii efectelor cazului de Forță Majoră. Fiecare Parte va depune toate eforturile rezonabile pentru a reduce cât mai mult posibil efectele rezultând din Forța Majoră.

9.4. Pentru orice întârziere sau neîndeplinire a obligațiilor contractuale de către oricare dintre Părți, ca o consecință a cazului de Forță Majoră, justificat și notificat conform celor mai sus stabilite, niciuna dintre Părți nu are dreptul de a solicita co-contractantului penalități, daune - interese sau va lua toate măsurile rezonabile compensări de orice natură ale posibilelor prejudicii suferite, dar fiecare dintre Părți are îndatorirea de a onora toate obligațiile contractuale scadente până la data apariției cazului de Forță Majoră.

9.5. Dacă notificarea privind începutul sau încetarea cazului de Forță Majoră nu s-a transmis conform condițiilor stabilite, Partea în culpă este responsabilă de prejudiciile provocate celeilalte Părți, întrucât nu a făcut dovada existentei cazului de Forță Majoră.

**Art.10. Modificarea Contractului**

10.1. Prezentul contract poate fi modificat sau completat numai prin act adițional încheiat cu acordul părților. Contractul este guvernat de legea română și se execută cu bună credință.

10.2. Prezentul Contract, prin acesta înțelegându-se toate și oricare dintre Anexele sau actele sale adiționale, poate fi modificat/completat în oricare dintre clauzele sale, atâta timp cât nu se aduce atingere prevederilor legale imperative în vigoare, ordinii publice şi bunelor moravuri.

**Art.11. Încetarea Contractului**

11.1. Prezentul Contract încetează prin:

a) expirarea duratei mandatului prevăzută la art.2;

b) revocarea MANDATARULUI de către MANDANT în cazul neîndeplinirii sau îndeplinirii

necorespunzătoare, culpabile a obligațiilor contractuale din prezentul Contract, în acest caz MANDATARUL nu are dreptul la daune interese.

c) dacă MANDANTUL nu aprobă indicatorii de performanță financiari și nefinanciari. In acest caz, MANDATARUL nu are dreptul la daune - interese;

d) prin renunțarea MANDATARULUI la mandat, caz în care acesta are obligația să notifice atât Regia, cât și MANDANTUL cu cel puțin 15 zile lucrătoare anterior datei la care încetarea va produce efecte;

e) prin revocarea mandatului de către MANDANT, fără notificare prealabilă, fără motivare și fără intervenția instanței de judecată:

(i) în cazul în care administratorul este incapabil fizic de a-şi îndeplini obligațiile asumate prin contract pe o perioadă de 90 de zile calendaristice consecutive, încetarea producând efecte de la data notificării Regiei de către MANDATAR cu privire la starea de incapacitate. In acest sens, acesta este obligat să notifice Regia cu privire la starea de incapacitate fizică și să anexeze dovezile aferente în ziua imediat următoare expirării acestui termen. In scopul prezentei secțiuni, se va considera că MANDATARUL este incapabil fizic dacă nu-şi exercită sarcinile obişnuite pe o durată continuă de 90 de zile calendaristice.

(ii) în cazul în care locul MANDANTULUI este luat de o altă autoritate tutelară decât cea care a încheiat prezentul contract.

f) acordul Părților încheiat în formă scrisă;

g) intervenirea unui caz de incompatibilitate sau a unei interdicții prevăzute de lege, constatat potrivit legii;

h) încetarea personalității juridice a MANDANTULUI ori decesul MANDATARULUI sau punerea sub interdicție judecătorească a MANDATARULUI;

i) apariția unei situații de Forță Majoră sau situații fortuite care fac imposibilă continuarea executării prezentului Contract;

j) alte cauze prevăzute de lege;

11.2. La data încetării prezentului Contract, MANDATARUL va returna deîndată Mandantului toate informațiile în forma materială furnizate de MANDANT şi aflate in posesia MANDATARULUI, precum și toate activele încredințate pentru a fi folosite de către acesta în baza acestui Contract. Totodată toate celelalte obligații sau răspunderi scadente și neîndeplinite dinainte de încetarea prezentului Contract vor fi îndeplinite integral, în pofida încetării acestui Contract, cu excepția situației în care Mandantul solicită încetarea oricărei activități a MANDATARULUI;

11.3. Părțile sunt de acord ca încetarea prezentului Contract, indiferent de cauză, să nu afecteze îndeplinirea obligațiilor lor care decurg din acesta, dacă acestea sunt scadente și neexecutate înainte de data încetării Contractului.

11.4. La data încetării prezentului Contract, indiferent de motiv, MANDATARUL va prezenta în mod obligatoriu MANDANTULUI, în termen de 30 zile, raportul său privind activitatea de mandat și va preda sarcinile sale administrative mandatarului nou numit sau celorlalți membri ai Consiliului de administrare.

**Art. 12. Legea aplicabilă, Limba contractului. Litigii**

12.1. Prezentul Contract este încheiat și semnat de către Părți în limba română.

12.2. Orice dispută sau neînțelegere referitoare la încheierea, executarea, modificarea, încetarea și interpretarea clauzelor prezentului Contract va fi soluționată pe cale amiabilă, în termen de cel mult 30 zile calendaristice de la notificare.

12.3. Dacă Părțile nu vor ajunge la înțelegere, atunci litigiile vor fi înaintate spre soluționare instanțelor judecătorești competente din România, de la sediul MANDANTULUI.

**Art. 13. Dispoziții finale**

13.1. Trimiterile la dispoziții legale din cuprinsul prezentului Contract se consideră ca fiind efectuate la cele similare în cazul în care acestea au fost modificate, completate sau abrogate.

13.2. Orice comunicare, înștiințare, solicitare, instrucțiune sau alt document de comunicat, în baza prezentului Contract, de către o Parte la cealaltă parte, va fi în formă scrisă și va fi considerată ca fiind comunicată în momentul primirii, dacă este înmânată personal, prin curier sau serviciu de curierat, sau de către executorul judecătoresc, la data transmiterii, dacă este transmisă prin email, fax sau altă transmisie prin cablu, sau la data primirii documentului, dacă este trimis prin poşta recomandată.

13.3. În cazul în care oricare dintre Părțile contractante îşi schimbă adresa la care doreşte să primească comunicări/înștiințări, aceasta va notifica în scris cealaltă parte în acest sens. Noua adresă va fi considerată adresa la care urmează să fie trimise toate înştiințările în baza prezentului Contract numai după ce cealaltă parte contractantă a fost informată cu privire la schimbarea respectivă.

13.4. În cazul în care orice prevederi din prezentul Contract sau orice aplicare a acesteia este considerată nulă, ilegală sau inaplicabilă, validitatea, legalitatea și aplicabilitatea restului prevederilor Contractului nu vor fi afectate.

13.5. Prezentul contract se completează cu prevederile legale privind regiile autonome, ale Codului Civil, ale hotărârii de organizare și funcționare a Regiei Naționale a Pădurilor- Romsilva, precum şi cu dispozițiile legale speciale.

13.6. Prezentul Contract de mandat constituie Anexă la Ordinul ministrului mediului, apelor şi pădurilor nr. ................./202X privind numirea membrilor Consiliului de administraţie al Regiei Naţionale a Pădurilor – Romsilva și face parte integrantă din acesta.

Prezentul Contract a fost încheiat azi, ......................202X, în 3 (trei) exemplare originale, câte unul pentru fiecare parte și unul pentru Regia Națională a Pădurilor- Romsilva.

 **MANDANT MANDATAR**

**MINISTERUL MEDIULUI, APELOR ŞI PĂDURILOR**

 **MINISTRU**

**xxxxxxxxxxxxxxxx xxxxxxxxxxxxxxxx**

Anexa nr.1 la Contractul de mandat nr…………………..

ACORD DE CONFIDENȚIALITATE ŞI NECONCURENȚĂ

Părțile:

1. Ministerul Mediului, Apelor și Pădurilor, cu sediul în Bucureşti, Bulevardul Libertății, nr. 12, sector 5, reprezentat prin ministrul mediului, apelor şi pădurilor, domnul xxxxxxxxxxxxxxx, (denumit în continuare MANDANT)

și

1. Domnul **xxxxxxxxxxxxxxxxxxxxxxxxx**, cetățean xxxxxxxxxxxx, născut la data de zzllaaa, cu domiciliul în xxxxxxxxxxxx, Județul xxxxxx, Municipiul xxxxxxx, Str. xxxxxxxxx, nr. xxx, bl. xxx, sc.x, et.x, ap.xxx, legitimat cu C.I. seria xx nr. xxxxxx, emis de SPCLEP xxxx, la data de zzllaaa, CNP …………., în calitate de membru al Consiliului de Administrație al Regiei Naționale a Pădurilor – Romsilva (denumit în continuare MANDATAR)

denumite colectiv "Părțile" și individual "Partea"/"Fiecare Parte".

au convenit încheierea prezentului Acord de Confidențialitate şi Neconcurență în

următoarele condiții:

**Capitolul 1. Definiții**

în cadrul prezentului Acord de Confidențialitate şi Neconcurență termenii folosiți vor avea înțelesurile indicate mai jos:

Reprezentanții MMAP: sunt toți angajații, agenții, consilierii, auditorii, consultanții și orice alte persoane împuternicite să reprezinte și să angajeze juridic Ministerul Mediului, Apelor şi Pădurilor;

Reprezentanții Romsilva: sunt toți angajații, agenții, consilierii, auditorii, consultanții și orice alte persoane împuternicite să reprezinte și să angajeze juridic Regia Națională a Pădurilor - Romsilva;

Mandatar: membru al Consiliului de Administrație al Regiei Naționale a Pădurilor -Romsilva;

Contractul: Contractul de Mandat nr. ……….../……………………….. încheiat între MANDANT

 ȘI MANDATAR;

Informațiile Confidențiale sunt:

1. Toate informațiile, și datele scrise sau orale, de orice tip emise în formă tangibilă sau intangibilă, referitoare la Ministerul Mediului, Apelor și Pădurilor și la Regia Națională a Pădurilor Romsilva, la orice aspect de orice natură ale activității acestuia care pot fi folosite în orice formă şi pe orice suport şi care sunt furnizate Mandatar.

2. Orice analize, compilații, date, sinteze, rezumate, previziuni sau orice alte documente (scrise de mână sau procesate în orice alt mod), redactate de către Mandatar care conțin sau se fundamentează în totalitate sau parțial pe informațiile furnizate de către reprezentații MMAP şi / sau reprezentanții RNP - Romsilva;

3. Informații clasificate "Secret de serviciu" sunt informațiile aparținătoare Ministerului Mediului, Apelor şi Pădurilor și Regiei Naționale a Pădurilor - Romsilva care sunt înregistrate și marcate corespunzător în conformitate cu prevederile legale.

Nu intră în categoria informațiilor confidențiale următoarele :

(a) informații deja cunoscute de către Mandatar dacă aceste informații nu au fost furnizate sub incidența unui angajament de confidențialitate sau care nu fac obiectul altor obligații de confidențialitate asumate de către Mandatar față de Ministerul Mediului, Apelor şi Pădurilor şi la Regia Națională a Pădurilor – Romsilva precum și față de reprezentații MMAP şi / sau reprezentanții RNP - Romsilva. În tɔate cazurile, sarcina probării faptului că Informațiile Confidențiale au intrat în posesia Mandatarului anterior semnării prezentului Acord de Confidențialitate îi va reveni Mandatarului;

(b) informații care au caracter public sau devin publice prin orice mijloace care exclud culpa sau neglijența Mandatarului;

**Capitolul 2. Obiectul Acordului de Confidențialitate și Neconcurență**

Prezentul Acord de Confidențialitate și Neconcurență are ca obiect angajamentul Mandatarului de păstrare a confidențialității asupra Informațiilor Confidențiale în activitatea de administrare. în acest sens, Mandatarul se obligă:

(a) să păstreze cu strictețe confidențialitatea informațiilor clasificate ca „Informații Confidențiale așa cum rezultă din prezentul Acord şi să nu le divulge nici unei terțe persoane, altfel decât în strictă conformitate cu prevederile exprese ale acestui Acord de Confidențialitate sau în temeiul consimțământului expres prealabil scris al Mandantului;

(b) să nu utilizeze Informațiile Confidențiale în nici un alt scop decât cel al unei bune administrări;

(c) să păstreze Informațiile Confidențiale și copii ale acestora în siguranță în aşa fel încât să prevină accesul neautorizat al terților (inclusiv în scopul respectării legislației privind protecția datelor din România și a normelor, reglementărilor şi a altor prevederi relevante) și să informeze imediat Mandantul dacă Mandatarului i se aduce la cunoștință că Informațiile Confidențiale au fost divulgate unor terte părți neautorizate;

(d) informațiile clasificate "Secret de serviciu" vor fi puse la dispoziția Mandatarului pentru studiu numai la sediul Regiei Naționale a Pădurilor - Romsilva, transmiterea acestora facându-se cu respectarea strictă a legislației privind protecția informațiilor clasificate în România.

**Capitolul 3. Situații speciale**

3.1. În situația în care Mandatarul are cunoștință de orice divulgare sau utilizare neautorizată a Informației Confidențiale, va notifica imediat Mandantul despre aceasta și va depune toate diligențele pentru a sprijini Mandantul în vederea limitării oricăror daune sau pierderi prezente şi/sau viitoare ce rezultă din respectiva divulgare şi/sau utilizare neautorizată a Informațiilor Confidențiale;

3.2. Informațiile Confidențiale sunt și vor rămâne proprietatea Mandantului, iar divulgarea lor nu va acorda Mandatarului nici un alt drept asupra Informației Confidențiale decât cel de a o folosi exclusiv în scopul prevăzut;

3.3. Încetarea efectelor Contractului, din orice motiv, generează în sarcina Mandatarului obligația restituirii către Mandant a tuturor informațiilor furnizate de către acesta în scopul îndeplinirii Contractului, în cel mult 5 (cinci) zile de la data încetării Contractului. De asemenea, în acelaşi termen Mandatarul va distruge sau va şterge orice document sau fişier scris sau procesat pe dischetă, bandă, microfilm sau în alt mod și pe orice suport care constă în/sau poate conține informații redactate de Mandatarul, în măsura în care respectivele informații sunt Informații Confidențiale.

**Capitolul 4. Obligații. Despăgubiri.**

4.1. Mandatarul declară că este pe deplin informat că Informațiile Confidențiale au o valoare comercială proprie și că orice dezvăluire poate cauza prejudicii Mandantului.

4.2. Mandatarul va notifica Mandantul în condițiile prevăzute în prezentul Acord de Confidențialitate și Neconcurență orice cerere de divulgare a unei Informații Confidențiale.

4.3. Mandatarul este integral răspunzător pentru orice prejudiciu cauzat prin încălcarea directă a obligațiilor de confidențialitate asumate prin prezentul Acord de Confidențialitate și Neconcurență.

4.4. Dacă Mandantul va suferi pierderi de orice fel cauzate de încălcarea prezentului Acord de Confidențialitate şi Neconcurență de către Mandatar are dreptul de a cere în instanță recuperarea daunelor create prin încălcarea drepturilor și obligațiilor menționate în prezentul Acord de Confidențialitate și Neconcurență şi în acest sens se va adresa instanței competente.

**Capitolul 5. Proceduri legale**

5.1. Prin derogare de la obligațiile prezentului Acord de Confidențialitate și Neconcurență, Mandatarul va avea dreptul să divulge Informații Confidențiale dacă, şi numai în cazul în care divulgarea de Informații Confidențiale este cerută de legi, regulamente, proceduri legale sau de către autorități și instituții publice relevante sau ca urmare a unei hotărâri definitive a instanței judecătoreşti.

5.2. Într-o astfel de situație Mandatarul trebuie să informeze Mandantul în scris cu privire la o astfel de cerere, în cel mai scurt timp posibil şi, în măsura în care este posibil, înainte de a efectua orice divulgare, în scopul de a permite identificarea unei soluții adecvate de protejare a Informațiilor Confidențiale. Mandatarul se obligă să coopereze cu Mandantul, în cel mai intens mod permis de lege, în identificarea unei astfel de soluții de protecție.

5.3. În absența unei astfel de măsuri de protecție sau a renunțării de către Mandant la obligativitatea respectării prevederilor prezentului Acord de Confidențialitate și Neconcurență, Mandatarul va dezvălui numai acea parte din Informațiile Confidențiale care este indicată, printr-o consiliere adecvată, ca fiind suficientă în raport cu cerințele legale, și cu condiția ca Mandatarul să informeze în scris, cât mai repede posibil anterior unei astfel de divulgări, cu privire la partea din Informațiile Confidențiale ce urmează a fi divulgată.

5.4. Mandatarul se obligă să depună toate eforturile rezonabile în scopul obținerii unor asigurări suficiente că Informațiile Confidențiale divulgate potrivit art. 5.3 vor fi tratate și utilizate într-o manieră care să asigure, în cea mai mare măsură posibilă, păstrarea caracterului lor confidențial.

**Capitolul 6. Neconcurență**

6.1 Pe perioada exercitării mandatului său în Consiliul de Administrație al RNP - Romsilva, Mandatarul, în mod direct sau indirect, fie în nume propriu ori în calitate de salariat, agent, administrator, director, asociat, acționar, investitor sau în orice altă calitate, este de acord şi se obligă:

a) să nu se angajeze în orice activitate sau afacere care este în concurență cu sau similară cu o activitate sau afacere a Mandantului, ori cu orice altă activitate sau afacere pe care Mandantul o desfăşoară sau îşi propune să o desfășoare;

b) să nu asiste în orice mod, orice persoană ale cărei activități sunt în concurență cu sau care prejudiciază în orice alt mod activitățile comerciale ale Mandantului. Obligația de neconcurență produce efecte nu numai pe teritoriul României, cu privire la orice terțe persoane concurente.

6.2. Abținerea de la solicitarea de servicii

Pe perioada exercitării mandatului său în Consiliul de Administrație al RNP - Romsilva, Mandatarul, în mod direct sau indirect, cu sau fără comision, fie în nume propriu sau în calitate de salariat, agent, consultant, administrator, director, asociat, acționar, investitor sau în orice altă calitate, nu va:

a) determina sau încerca să determine orice salariat, consultant, furnizor, cumpărător sau antreprenor independent al Mandantului să înceteze relația cu Mandantul;

b) utiliza, reține în calitatea de consultant sau de antreprenor, ori determina angajarea sau reținerea oricărui salariat, angajarea / încheierea unei relații contractuale cu vreun agent, consultant, furnizor de servicii sau produse, cumpărător sau antreprenor independent al Mandantului.

**Capitolul 7. Notificări**

7.1. Notificarea sau orice altă comunicare efectuată în conformitate cu prezentul Acord de Confidențialitate trebuie să fie efectuată în scris, în limba română și va trebui să fie transmisă la adresa menționată la Capitolul Părțile.

7.2. O notificare se consideră a fi recepționată de cealaltă Parte:

(a) La momentul remiterii, dacă este predată personal;

(b) În termen de 3 zile de la data poştei, dacă notificarea este trimisă prin scrisoare recomandată cu confirmare de primire;

(c) În termen de 5 zile de la data expedierii, dacă notificarea este trimisă par -avion;

(d) La data transmiterii faxului, în cazul în care aceasta este transmisă prin fax cu confirmare de primire, cu excepția cazului în care faxul a fost trimis în afara orelor de program, în acest caz notificarea se consideră a fi recepționată în următoarea zi lucrătoare;

(e) La data transmiterii e-mail-ului, în cazul în care este transmisă prin e-mail, cu excepția cazului în care e-mail-ul a fost primit în afara orelor de program, în acest caz notificarea se consideră a fi recepționată în următoarea zi lucrătoare.

7.3. În scopul prezentei secțiuni prin termenul de "ore de program" se înțelege intervalul orar 8:30 - 17:00 pentru fiecare din zilele lucrătoare de luni până joi și 8:30 - 14:30 pentru fiecare zi lucrătoare de vineri.

**Capitolul 8. Legea și jurisdicția aplicabile**

8.1. Prezentul Acord de Confidențialitate este guvernat de legea română.

8.2. În cazul apariției unui conflict între Părți în legătură cu prezentul Acord de Confidențialitate, Părțile se vor întâlni și vor încerca rezolvarea amiabilă a neînțelegerii. În cazul în care Părțile nu ajung la rezolvarea amiabilă a diferendului în termen de 15 zile de la data începerii negocierilor, disputa va fi supusă spre soluționare instanțelor judecătorești competente.

**Capitolul 9. Intrarea în vigoare. Durata Acordului de Confidențialitate**

9.1. Prezentul Acord de Confidențialitate intră în vigoare la data semnării lui de către ambele Părți.

9.2. Prezentul Acord de Confidențialitate este în vigoare pe toată durata Contractului şi continuă să producă efecte timp de 2 (doi) ani de la data încetării Contractului.

**Capitolul 10. Dispoziții finale**

10.1. Orice amendament cu privire la prezentul Acord de Confidențialitate se realizează cu acordul scris al Părților.

10.2. În cazul în care oricare din sau prevederile acestui Acord de Confidențialitate este declarată nulă celelalte prevederi rămân pe deplin valabile și își produc efectele în condițiile stipulate mai sus.

Prezentul Acord de Confidențialitate și Neconcurență a fost încheiat astăzi …………………………………în 3 (trei) exemplare.

**MANDANT MANDATAR**

**MINISTERUL MEDIULUI, APELOR ŞI PĂDURILOR**

**MINISTRU**

**xxxxxxxxxxxxxxxxxxxxx xxxxxxxxxxxxxxxxxxxxx**